De easchte urkundliche Eawähnung ois Doaf vom Bulo/Pulo/Puolo is 1293 im Zammahong midm Rittagschlecht dera vo Peulendorf eafoigt. Vamutli is des Doaf jedoch vui äjda. Noch 1410 san de Ritta vo Peulendorf in da Region ned meah gnennt worn. De Freiherrn vo Wiesenthau san ois neie Bsitza bis uma 1625 gfoigt. Zwischn 1739 und 1742 is da fiaschtbischöfliche Fohlenhof baut worn, der fäjschlichaweis oft ois Jogdschloss bezeichnt werd. In de easchtn Joarzehnt vom  20. Joarhundad hoda ois Kurhaus, späta ois Oidnheim dient. Heit befindt er se in Privatbsitz. 1893 is da Ort zua Pforrei eahom worn.